B4-1104, 1105, 1106, 1110, 1111, 1119, 1137, 1138, 1152, 1165 και 1178/95

Ψήφισμα σχετικά με την κατάσταση στην περιοχή των αφρικανικών Μεγάλων Λιμνών, ιδίως δε στο Μπουρούντι και στη Ρουάντα

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την κατάσταση στη Ρουάντα,

- υπενθυμίζοντας τα προηγούμενα ψηφίσματά του σχετικά με την κατάσταση στο Μπουρούντι, ιδίως δε το ψήφισμα της 6ης Απριλίου 1995 ((ΕΕ C 109 της 01.05.1995, σελ. 108)),

- έχοντας υπόψη τη δήλωση της Carcassonne σχετικά με το Μπουρούντι, στην οποία προέβη η Προεδρία εξ ονόματος της Ευρωπαϊκής Ένωσης,

- έχοντας υπόψη τις κοινές θέσεις του Συμβουλίου της 24ης Μαρτίου 1995 και της 1ης Ιουνίου 1995 σχετικά με το Μπουρούντι,

- έχοντας υπόψη τη δήλωση του Ευρωπαϊκού Συμβουλίου των Καννών που πραγματοποιήθηκε στις 26 και 27 Ιουνίου 1995,

Α. υπογραμμίζοντας ότι αποτελεί καθήκον της διεθνούς κοινότητας να συμβάλει στην ίδρυση νόμιμων και δημοκρατικών θεσμικών οργάνων στη περιοχή των Μεγάλων Λιμνών, τα οποία να εγγυώνται την ειρήνη και την εθνική συμφιλίωση στις διάφορες χώρες της περιοχής,

Β. καταθορυβημένο λόγω της καταστάσεως στη Ρουάντα και στο Μπουρούντι,

ΣΕ Ο,ΤΙ ΑΦΟΡΑ ΤΟ ΜΠΟΥΡΟΥΝΤΙ:

Γ. υπενθυμίζοντας την επίσημη δέσμευση του Συμβουλίου να αναλάβει προληπτικές δράσεις για τον περιορισμό της βίας στο Μπουρούντι,

Δ. χαιρετίζοντας την έγκριση από το Συμβούλιο Ασφαλείας των Ηνωμένων Εθνών του ψηφίσματος 1012/95 της 28ης Αυγούστου 1995, με το οποίο συγκροτείται διεθνής εξεταστική επιτροπή για τη δολοφονία του Προέδρου Melchior Ndadadye και τις άλλες σοβαρές πράξεις βίας που επακολούθησαν,

Ε. χαιρετίζοντας το διορισμό του ειδικού αντιπροσώπου του Γενικού Γραμματέα των Ηνωμένων Εθνών για την προετοιμασία της περιφερειακής διάσκεψης για την ειρήνη, τη σταθερότητα και την ανάπτυξη των χωρών των Μεγάλων Λιμνών,

ΣΤ. έχοντας επίγνωση των ασκούμενων πιέσεων και των καθημερινών αποπειρών αποσταθεροποίησης και εκφοβισμού του Προέδρου, καθώς και του Πρωθυπουργού[semigr ]

Ζ. καταδικάζοντας τη βιαιότητα των αστυνομικών επιχειρήσεων που πραγματοποιήθηκαν στη συνοικία Kamenge της Μπουζουμπούρα, καθώς και στο βορειοδυτικό τμήμα της χώρας,

ΣΕ Ο,ΤΙ ΑΦΟΡΑ ΤΗ ΡΟΥΑΝΤΑ:

Η. εκφράζοντας την ανησυχία του για την κατάσταση ανασφάλειας που κυριαρχεί στη Ρουάντα, σε πλαίσιο δυσχερούς οικονομικής κατάστασης και πρόδηλης ατιμωρησίας, κλίμα που διατηρείται ευρέως από τις ανεξέλεγκτες προμήθειες όπλων που πραγματοποιούνται σε ένα διεθνές πλαίσιο ανεπαρκών ρυθμίσεων,

Θ. λαμβάνοντας υπόψη τις σφαγές που διέπραξαν στην Kanama οι στρατιώτες του Πατριωτικού Στρατού της Ρουάντα που είχαν ως θύματα εκατό και πλέον νεκρούς και δεκαπέντε περίπου τραυματίες από τον άμαχο πληθυσμό,

I. διακατεχόμενο από σφοδρές ανησυχίες λόγω της αναζωπύρωσης των εντάσεων την οποία μαρτυρεί η παραίτηση του Πρωθυπουργού της Ρουάντα Faustin Twagiramungu, καθώς και τεσσάρων άλλων μελών της κυβέρνησης,

IA. έχοντας λάβει γνώση ότι στις 17 Αυγούστου 1995 ήρθη το διεθνές εμπάργκο των παραδόσεων όπλων και πυρομαχικών με προορισμό τη Ρουάντα,

ΙΒ. εκφράζοντας ανησυχία για το γεγονός ότι οι εθνοφυλακές της πρώην κυβέρνησης της Ρουάντα εξακολουθούν να ελέγχουν την εξουσία στα προσφυγικά στρατόπεδα και συνεχίζουν να εξοπλίζουν και να εκπαιδεύουν τους άνδρες τους με στόχο να εξαπολύσουν αντεκδικητική επίθεση εναντίον της κυβέρνησης της Ρουάντα,

ΙΓ. αποδοκιμάζοντας τον βίαιο επαναπατρισμό περίπου 15.000 προσφύγων της Ρουάντα, στον οποίο επεδόθη προσφάτως το Ζαΐρ, και επικρίνοντας επίσης την άρνηση της χώρας αυτής να επιτρέψει την παρουσία παρατηρητών του ΟΗΕ προκειμένου να ελέγχουν την τήρηση του εμπάργκο όπλων στα προσφυγικά στρατόπεδα,

ΙΔ. λαμβάνοντας υπόψη τις πληροφορίες βάσει των οποίων έχουν πραγματοποιηθεί παραδόσεις όπλων προς όφελος των στρατιωτικών ομάδων της προηγούμενης κυβέρνησης της Ρουάντα και των FAR της Ρουάντα,

ΙΕ. χαιρετίζοντας την ομόφωνη έγκριση από το Συμβούλιο Ασφαλείας του ψηφίσματος 1013/95 της 7ης Σεπτεμβρίου 1995, το οποίο ζητεί την επείγουσα συγκρότηση διεθνούς εξεταστικής επιτροπής για τη διερεύνηση των καταγγελιών σύμφωνα με τις οποίες πρώην κυβερνητικές δυνάμεις της Ρουάντα λαμβάνουν στρατιωτική εκπαίδευση και όπλα αθέμιτης προέλευσης με στόχο την αποσταθεροποίηση της Ρουάντα,

ΣΕ Ο,ΤΙ ΑΦΟΡΑ ΤΗ ΡΟΥΑΝΤΑ:

1. καταδικάζει τις πράξεις βίας όλων των εξτρεμιστών στο Μπουρούντι και τη Ρουάντα, από όπου και αν προέρχονται, οι οποίες εξακολουθούν να δημιουργούν θύματα από τον πληθυσμό και να εμποδίζουν την εφαρμογή της διαδικασίας εθνικής συμφιλίωσης και επαναπατρισμού των προσφύγων[semigr ]

2. ζητεί από το Συμβούλιο να θέσει ταχέως τις βάσεις και να εξσφαλίσει τις χρηματοδοτικές δυνατότητες μιας σφαιρικής πολιτικής για την εν λόγω ζώνη της Αφρικής[semigr ]

3. ζητεί τη δημιουργία ενός ειδικού κονδυλίου του προϋπολογισμού για τις δράσεις πρόληψης των διενέξεων στην περιοχή των μεγάλων Αφρικανικών λιμνών[semigr ]

ΣΕ Ο,ΤΙ ΑΦΟΡΑ ΤΟ ΜΠΟΥΡΟΥΝΤΙ

4. απαιτεί την κατάργηση των ενόπλων ομάδων και υποστηρίζει τις προσπάθειες που ανέλαβε ο αρχηγός του κράτους και της κυβέρνησης προκειμένου να αποκατασταθεί η ειρήνη στο Μπουρούντι[semigr ]

5. επιβεβαιώνει την πλήρη υποστήριξή του στα νόμιμα δημοκρατικά θεσμικά όργανα του Μπουρούντι, ιδιαίτερα στην Προεδρία της Δημοκρατίας, την κυβέρνηση και το κοινοβούλιο, καθώς και σε όλους αυτούς που μοχθούν με τα κατάλληλα μέσα για τη συμφιλίωση του λαού του Μπουρούντι[semigr ]

6. τονίζει εκ νέου ότι για την επίτευξη εθνικής συμφιλίωσης απαιτείται η τήρηση της Σύμβασης της Κυβέρνησης που υπεγράφη στις 10 Σεπτεμβρίου 1994, όπως αναφέρεται στην κοινή δήλωση που υπεγράφη στις 30 Μαρτίου 1995 από τον Πρόεδρο και τον Πρωθυπουργό του Μπουρούντι[semigr ]

7. υπογραμμίζει τη σημασία της «Εθνικής Συζήτησης» που προβλέπεται ήδη στην «Κυβερνητική Σύμβαση», προκειμένου να ενεργοποιηθεί η διαδικασία εθνικής συμφιλίωσης και ο δημοκρατικός διάλογος[semigr ]

8. υποστηρίζει τις προσπάθειες του ΟΑΕ υπέρ της επανάληψης ενός εποικοδομητικού πολιτικού διαλόγου μεταξύ των διαφόρων πολιτικών δυνάμεων του Μπουρούντι[semigr ]

9. καλεί το Συμβούλιο να εφαρμόσει χωρίς περαιτέρω καθυστερήσεις το συνολικό σχέδιο δράσης που εκπόνησε στην Carcassonne[semigr ]

10. επαναβεβαιώνει την πλήρη υποστήριξή του στον ειδικό αντιπρόσωπο του ΟΗΕ στο Μπουρούντι κ. Ould Abdallah[semigr ]

11. καλεί το Συμβούλιο και τα κράτη μέλη να συνεργασθούν πλήρως με τις αρχές του Μπουρούντι στο πλαίσιο που καθορίζει το ψήφισμα 1012/95 των Ηνωμένων Εθνών, προκειμένου να προσαχθούν στη δικαιοσύνη οι υπεύθυνοι της δολοφονίας του Προέδρου Ndadaye και οι υπεύθυνοι για τις πράξεις βίας που επακολούθησαν, με στόχο να προωθηθεί η εθνική συμφιλίωση στο Μπουρούντι[semigr ]

12. καλεί το Συμβούλιο να προβεί ταχέως στην εκτέλεση των υπολοίπων δράσεων που προβλέπονται στην κοινή θέση της 24ης Μαρτίου, ιδιαίτερα την αποστολή εμπειρογνωμόνων για θέματα δικαιωμάτων του ανθρώπου υπό την αιγίδα του αρμοδίου για τους πρόσφυγες Ύπατου Αρμοστή των Ηνωμένων Εθνών, καθώς και την παροχή βοήθειας για την αποκατάσταση του κράτους δικαίου και την εκπαίδευση των δικαστών[semigr ]

13. καλεί την Επιτροπή να ανταποκριθεί το ταχύτερο δυνατόν στα επανειλημμένα αιτήματα της κυβέρνησης του Μπουρούντι σε ό,τι αφορά την ανθρωπιστική βοήθεια και τα αναγκαία μέσα τεχνικής και χρηματοδοτικής συνεργασίας[semigr ]

14. καλεί τις κυβερνήσεις των χωρών της περιοχής, ιδίως του Ζαΐρ και της Ουγκάντα, να καταργήσουν κάθε υποστήριξη - οικονομική, υλικοτεχνική, στρατιωτική, πολιτική - προς τους εξτρεμιστές του Μπουρούντι[semigr ]

ΚΑΙ, ΣΕ Ο,ΤΙ ΑΦΟΡΑ ΤΗ ΡΟΥΑΝΤΑ

15. καταδικάζει αυστηρά τις χώρες οι οποίες εν γνώσει της κατάστασης εξακολουθούν να προμηθεύουν όπλα στις παρατάξεις που επιδιώκουν την αποσταθεροποίηση της Ρουάντα[semigr ]

16. καλεί την κυβέρνηση της Ρουάντα, τις κυβερνήσεις των χωρών της περιοχής, καθώς και τα κράτη μέλη και το Συμβούλιο να συνεργασθούν πλήρως με την επιτροπή των Ηνωμένων Εθνών και να βοηθήσουν στον εντοπισμό όσων βοηθούν τις πρώην κυβερνητικές δυνάμεις της Ρουάντα να αποκτήσουν παράνομα όπλα ή τις υποστηρίζουν στην επιχείρηση αυτή[semigr ]

17. επαναλαμβάνει το αίτημά του για την ολοκλήρωση των εργασιών του Διεθνούς Δικαστηρίου ως απαραίτητη προϋπόθεση για την επιστροφή στην ειρήνη[semigr ]

18. καλεί την κυβέρνηση της Ρουάντα να επισπεύσει τους ελέγχους των προσφύγων που επιστρέφουν στα στρατόπεδα κρατουμένων και να βελτιώσει τις φρικτές συνθήκες που επικρατούν στις φυλακές όλης της χώρας και ιδιαίτερα στο Κιγκάλι[semigr ]

19. καλεί την κυβέρνηση του Κινγκάλι να αρχίσει συζητήσεις με όλα τα ενδιαφερόμενα μέρη, προκειμένου να εφαρμοσθεί μια δημοκρατική διαδικασία εθνικής συμφιλίωσης[semigr ]

20. καλεί τη διεθνή κοινότητα και την ΕΕ ιδιαιτέρως να επισπεύσουν τη χορήγηση οικονομικής και τεχνικής συνδρομής στη Ρουάντα, ιδίως στον τομέα της δικαιοσύνης και της ασφαλείας, καθώς τούτο αποτελεί μείζονα προϋπόθεση για την επιστροφή των προσφύγων[semigr ]

21. καλεί όλες τις χώρες ιδίως της περιοχής, να συνεργασθούν πλήρως με τους δικαστές του Διεθνούς Δικαστηρίου που συγκρότησε ο ΟΗΕ για να ερευνήσει τα εγκλήματα κατά της ανθρωπότητος στη Ρουάντα, και να επιτρέψουν όλες τις απαραίτητες έρευνες στην επικράτειά τους[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κράτη μέλη, τους Γενικούς Γραμματείς του ΟΗΕ και του ΟΑΕ, καθώς και στις κυβερνήσεις του Μπουρούντι, της Ρουάντα, του Ζαΐρ, της Ουγκάντα, της Τανζανίας και της Κένυας.